Fiesse del Tchanson e walon - Wikipedia

# Fiesse del Tchanson e walon

### Èn årtike di Wikipedia.

afitche del fiesse del tchanson walone 2005 (e francès)

Li Fiesse del Tchanson e walon (F. Festival de la Chanson Wallonne), c' est ene bate di tchanson k' est emantcheye pa l' UCW eyet li Radio bedje francès-cåzante "VivaCité" dispu 1999.

Li Fiesse del tchanson walone a replaecî li Grand Pris del Tchanson e walon.

## [candjî] Li bate di 1999

- Michel Lefèvre, do groupe Lariguete d' Ate wangna l' grand pris eyet l' pris do publik.
- Marc Keiser di Tchålerwè li pris del meyeuse tchanson oridjinnåle

## [candjî] Li bate di 2000

- France Monty di Tchålerwè wangna l grand pris eyet l' pris des schoûteus (al radio) di Frecwince Walonreye.
- Vincent Delire (kinoxhou eto come Mimile) do Couvén, li pris del meyeuse tchanson oridjinnåle.
- Michel Belly d' Soûmagne, li pris do publik.

## [candjî] Li bate di 2001

- Rudy Castro d' Tîleu wangna l' grand pris
- Daniel Foron, do groupe Foron & Co di Marveye, li pris del meyeuse tchanson oridjinnåle
- Raymond Missoten d' Antene, li pris do publik eyet des schoûteus

## [candjî] Li bate di 2002

- Jesebel (Brigitte Hallet) di Lodlinsåt, wangna l' grand pris eyet l' pris do publik
- li groupe Foron eko di Marveye, li pris del meyeuse tchanson oridjinnåle
- Vincent Delire (Mimile) di Couvén, li pris des schoûteus di Frecwince Walonreye

## [candjî] Li bate di 2003

- Daniel Droixhe d' Oûpêye wangna l' grand pris.
- Jean-Pierre Darras di Soûmagne, li pris do publik
- Julie Dubar di Reve, li pris del meyeuse tchanson oridjinnåle
- li duwo Dominique Colson eyet Raymond Missotten di Comblin-å-Pont et d' Antene, li pris des schoûteus

## [candjî] Li bate di 2004

- Francis Vander Maelen di Ptite-Tchapele wangna l' grand pris, li pris speciå «Studio» del s.n.r. Climax eyet l' pris del s.n.r. Concours Jean Darlier
- Myriam Crismer di Ståvleu, li pris do publik eyet des schoûteus al radio
- Michel Lefèvre (do groupe Lariguete) d' Ate, li pris del meyeuse tchanson oridjinnåle.

## [candjî] Li bate di 2005

- C' est Eric El Rosse di Marveye k' a yeu l' plouma, avou deus tchansons ki les cåzaedjes, c' esteut da André Gauditiaubois et l' muzike da Vincent Loss : "Feyes do Cir" ("Fîyes du cièl") & "El monde n' est nén tot noer" ("Èl monde n'èst né tout nwêr").

- Li Marc Keiser, di Tchålerwè a stî lomé deujhinme.

- Les Doraymi di Comblin-å-Pont ont rascodou l' Pris des djins, pu co li Pris des schoûteus (les djins k' respondît å telefone å rpassaedje di l' emîssion å posse).

- Li Zavir (Xavier) Bernier di Crupet a yeu l' Pris del pus tchanson li pus foû-ôrdinaire.

- Les "Tchipote a m' Blues" di Måmdey ont hapé li Pris Jean Darlier del tchanson li pus plaijhante.

## [candjî] Li bate di 2006

C' est Jesebel k' a rascodou l' grand Pris del Fiesse del tchanson e walon (cåzaedjes da A. Gauditiaubois muzike da Marc Keiser).

Mimile a rçû l' pris Darlier.

Li "Pris Climax" (ene djournêye d’ eredjistrumint) a stî a Rosa Carnier.

Alain Simonis a yeu l' pris do publik.

Prin del pådje «http://wa.wikipedia.org../../../f/i/e/Fiesse_del_Tchanson_e_walon_4a1e.html»

Categoreye: Pris et bates e lingaedje walon

##### Views

- Årtike
- Copene
- Modêye d' asteure

##### Cweri